Kłóskaty rozraz

Kłóskaty rozraz (Veronica spicata) je rostlina ze swójby putnikowych rostlinow (Plantaginaceae). Rostlina je po někotrych žórłach jako Pseudolysimachion spicatum mjenowana.

Po někotrych žórłach je swójbje trudownikowych rostlinow (Scrophulariaceae) přirjadowany. 

 Wopisanje 
Kłóskaty rozraz je trajne zelo, kotrež docpěwa wysokosć wot 15 hač 30 (60) cm a šěrokosć wot hač do 1 m. Rostlina je jara zmjerzkokruta.

Zrunane stołpiki su kosmate a rozhałuzowane.

 Łopjena 
Łopjena su přećiwostejne, nimale sedźace, jejkojte-dołhojte, zwjetša tupje zubate, prědku cyłokromne, srjedźnozelene.

 Kćenja 
Kćěje wot junija hač awgusta. Kćenja su krótko stołpikate a steja w dołhich, kłóskojtej kići na kóncu stołpika. Módra, likojta, słabje dwuhubkowa króna je štyridźělna a docpěwa šěrokosć wot 8 hač 12 mm. Keluch je štyridźělny a žałzokosmaty. Próškowe łopješka su čerwjenowioletne.

 Stejnišćo 
Rosće na skalnych hłójčkach, słónčnych suchich trawnikach a nawěwach.

 Rozšěrjenje 
Rostlina je w srjedźnej a južnej Europje, sewjernje hač do Jendźelskeje a Šwedskeje rozšěrjena.

 Poddružina a sorty 
 Poddružina Veronca spicata ssp. incana twori so rozšěrowace kupy slěbrojće pjelsćojtych łopjenow a intensiwnje módrych kćenjow.
 Sorta 'Floristan' je podobna.
 Sorta 'Blaufuchs' kćěje błyšćace módrowioletnje.
 Sorta 'Blue Peter' ma jara kompaktne kłosy, kotrež z ćmowomódrych kćenjow wobsteja.
 'Sorta 'Heidekind' docpěwa wysokosć wot 30 hač do 40 cm. Jeje kćenja su swěćace róžojte, mjeztym zo łopjena su slěbrojće-šěra.
 Sorta 'Red Fox' kćěje swěćace čerwjenje.
 Sorta 'Rosea' ma róžojte kćenja.

 Nóžki 

 Žórła 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, strona 907 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 276 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Putnikowe rostliny
Kategorija:Škitane rostliny